PATVIRTINTA
Marijampolės savivaldybės 
mero 2025 rugpjūčio 4 d. potvarkiu Nr. MV-639


PROJEKTO „SOCIALINIŲ PASLAUGŲ TEIKIMAS ASMENIMS, TURINTIEMS PROTO IR (ARBA) PSIHIKOS NEGALIĄ“ PARTNERIŲ SOCIALINĖMS PASLAUGOMS ORGANIZUOTI IR TEIKTI ATRANKOS TVARKOS APRAŠAS

I SKYRIUS
BENDROSIOS NUOSTATOS

[bookmark: part_a396b23ac4e446d6a7eeabea977f8e28][bookmark: part_cf3c640c234d4cd6b419f6c24011a710]1. Projekto „Socialinių paslaugų teikimas asmenims, turintiems proto ir (arba) psichikos negalią“ (toliau – Projektas) partnerių socialinėms paslaugoms organizuoti ir teikti atrankos tvarkos aprašas (toliau – Aprašas) reglamentuoja reikalavimus pareiškėjams, jų teikiamoms paraiškoms, partnerių atrankos konkurso organizavimo tvarką, Partnerių atrankos komisijos (toliau – Komisija) darbo organizavimą, paraiškų vertinimo kriterijus, finansavimą ir kitus klausimus, susijusius su partnerių atranka.
2. Projekto partnerių atrankos tikslas – atrinkti Projekto partnerius, kurie Projekto įgyvendinimo laikotarpiu teiks šio Aprašo 5 punkte nurodytas paslaugas. 
[bookmark: part_b951f5fe56534dd0892715c4828a8f75]3. Apraše vartojamos sąvokos:
[bookmark: part_92b81898c5084020a24d881b2af7aa0d]3.1. pareiškėjas – biudžetinės įstaigos, viešosios įstaigos, asociacijos, religinės bendruomenės ar bendrijos, labdaros ir paramos fondai, išreiškę norą būti 5 punkte nurodytų paslaugų teikimo partneriu ir atrankos konkursui pateikę paraišką;
[bookmark: part_643946b0417545a09e351061f2b46963][bookmark: part_0dd6f61ffdc543c59ebc2d104e2d8ff7][bookmark: part_29205cfeeb854b849c7e12156a044222][bookmark: part_4e7bac8fbdd1428385d3f8b358c9ba3b][bookmark: part_d51ce8c3c6e54fb8b8c266648f012bd7]3.2. paslaugos gavėjai - darbingo amžiaus asmenys, turintys proto ir (arba) psichikos negalią;
[bookmark: part_90a5277f2b634d43a1ceec7b2cb8b3f0]3.3. paslaugų teikėjas - atrinktas Projekto partneris (toliau – Partneris).
3.4. kitos Apraše vartojamos sąvokos atitinka Socialinių paslaugų įstatyme (toliau – Įstatymas), Socialinių paslaugų kataloge, patvirtintame Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“, Apraše ir kituose teisės aktuose, kurie reglamentuoja socialinių paslaugų teikimą, vartojamas sąvokas.
[bookmark: part_40eaffafe29644dfa14e5b7d24d0d300]4. Projekto tikslinė grupė – proto ir (arba) psichikos negalią turintys darbingo amžiaus asmenys. Prioritetas teikiamas asmenims iš pertvarkomų socialinės globos įstaigų, kuriems nustatytas atitinkamas socialinių paslaugų poreikis.
5. Projekto veiklos, kurioms vykdyti bus atrenkami projekto partneriai, teikiantys ilgalaikės ir trumpalaikės socialinės globos paslaugas grupinio gyvenimo namuose - tai visuma paslaugų, kuriomis asmeniui teikiama kompleksinė pagalba siekiant juos integruoti į visuomenę.
6. Projekto įgyvendinimo laikotarpis 2020-2028 m. 



II SKYRIUS
REIKALAVIMAI PROJEKTO PARTNERIAMS

[bookmark: part_ffd8092534614e57bf63f63f9fa2a34a]7. Atrankai paraiškas gali teikti pareiškėjai (partneriai), kurie atitinka visas Apraše išvardytas sąlygas: 
7.1. atitinka teisinį statusą, kaip nurodyta 3.1 papunktyje;
[bookmark: part_6d1578fe65cf49feb005decfb7c7167f][bookmark: part_39c8cd00439747138919df462284844c]7.2. turi patirtį bei kompetencijas dirbant su projekto tiksline grupe;
[bookmark: part_68ca1f3b0d9148a8b183fe37fee1800e]7.3. turi pakankamus kvalifikuotus žmogiškuosius išteklius, reikalingus apgyvendinimo grupinio gyvenimo namų paslaugai teikti: socialinis darbuotojas turi būti įgijęs Įstatymo 26 straipsnio 6 dalyje nurodytą išsilavinimą, individualios priežiūros darbuotojas turi būti įgijęs Įstatymo 21 straipsnio 10 dalyje nurodytą išsilavinimą; 
[bookmark: part_e71679e65239430c9931c2f655090215]7.4. yra įvykdęs pareigas, susijusias su mokesčių ir socialinio draudimo įmokų mokėjimu;
[bookmark: part_2d9ab608511d49abab4f449d93bab6d0]7.5. įstaigai/organizacijai nėra iškeltos bylos dėl bankroto arba restruktūrizavimo, nėra priimtas kreditorių susirinkimo nutarimas bankroto procedūras vykdyti ne teismo tvarka;
[bookmark: part_384f68459f2048fe92079c0e14479b2f]7.6. nėra įsiteisėjusio teismo sprendimo dėl paramos skyrimo iš Europos Sąjungos ir (arba) Lietuvos Respublikos biudžeto lėšų naudojimo pažeidimo;
7.7. įstaigos vadovas įgijęs aukštąjį išsilavinimą.
[bookmark: part_8166f0c4c1d846039663cf906cbde1ad][bookmark: part_ab95c78668694327933d0bff5c40cb84][bookmark: part_ed24bd4bbafd4b3594e87be69ed4c617]8. Prioritetas (įvertinant balais) teikiamas Partneriams, kurie:
[bookmark: part_5beb3ecf57fc451b857db233a7188628][bookmark: part_3ce7c821340b4976bc3ac7d3fa670720]8.1. turi ne mažesnę kaip 1 metų socialinių paslaugų teikimo patirtį proto ir (arba) psichikos negalią turintiems asmenims;
8.2. turi licenciją teikti ilgalaikės ir trumpalaikės socialinės globos paslaugas;
8.3. įstaiga (organizacija) įregistruota arba turi padalinius Marijampolės savivaldybėje.
[bookmark: part_9dfbc3ffb7744bb6a2cc827adc98df63][bookmark: part_4423deecb09c45acaf3c715462707cde]9. Projekto metu privaloma įgyvendinti teikiamų paslaugų viešinimo priemones.

III SKYRIUS
PARAIŠKŲ ATRANKOS KONKURSUI TEIKIMAS

10. Projekto partnerių atrankos konkursą (toliau – Konkursas) organizuoja Marijampolės savivaldybės administracija. Konkursas skelbiamas viešai Marijampolės savivaldybės interneto svetainėje www.marijampole.lt. Skelbime nurodoma:
10.1. kontaktinis asmuo (pareigos, vardas ir pavardė), teikiantis konsultacijas įstaigoms su konkursu ir projektu susijusiais klausimais, telefono numeris, elektroninio pašto adresas ir laikas pasiteirauti;
10.2. paraiškų priėmimo terminas;
10.3. Aprašas, Paraiškos forma dėl dalyvavimo projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos konkurse (Aprašo 1 priedas) (toliau – Paraiška) ir Projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškų vertinimo anketa (Aprašo 2 priedas) (toliau – Vertinimo anketa);
10.4. gali būti nurodoma kita, su projektu ar konkurso organizavimu susijusi, informacija.
11. Įstaiga, organizacija siekianti būti Projekto partneriu, pateikia Savivaldybės administracijos organizuojamam konkursui Paraišką.
12. Paraiškų priėmimo terminas turi būti ne trumpesnis kaip 10 kalendorinių dienų nuo kvietimo teikti Paraiškas paskelbimo dienos.
13. Paraiška turi būti užpildyta lietuvių kalba kompiuteriu ir kartu su kitais teikiamais dokumentais susegta į aplanką. Kartu su Paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta ar nesusegta Paraiška nebus vertinama. Visi Paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė.
14. Kartu su Paraiška įstaiga/organizacija privalo pateikti šiuos dokumentus:
14.1. įstaigos/organizacijos steigimo dokumento kopiją (pvz., nuostatai, įstatai, steigimo sutartis, religinės bendruomenės ir bendrijos gali pateikti Kanonų teisės kodekso ištrauką, kurioje būtų nurodyta, kad jos gali verstis atitinkama veikla);
14.2. atsiskaitymo su valstybės, savivaldybių biudžetais ir valstybės pinigų fondais pažymą, išduotą apskrities Valstybinės mokesčių inspekcijos, arba valstybės įmonės Registrų centro išduotą dokumentą, patvirtinantį jungtinius kompetentingų institucijų tvarkomus duomenis (ši nuostata netaikoma valstybės ar savivaldybių biudžetų finansuojamoms institucijoms bei įstaigoms). Tais atvejais, kai pagal sutartį su mokesčius administruojančia institucija mokesčio mokėjimas yra atidėtas, pridedami dokumentai ar jų kopijos, patvirtinančios mokesčių atidėjimą. Pažyma ar dokumentas turi būti išduotas ne anksčiau nei prieš 1 mėnesį iki Paraiškos pateikimo;
14.3. specialistų, kurie teiks numatytas paslaugas, kvalifikaciją patvirtinančių dokumentų kopijas;
14.4. vadovo aukštąjį išsilavinimą patvirtinantį dokumentą;
14.5. įstaigos/organizacijos vadovo ar jo įgalioto asmens, privataus juridinio ar fizinio asmens pasirašytą laisvos formos pažymą, kad:
14.5.1. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
14.5.2. nėra įsiteisėjusio teismo sprendimo dėl paramos skyrimo iš Europos Sąjungos ir (arba) Lietuvos Respublikos biudžeto lėšų naudojimo pažeidimo.
14.5.3. yra įvykdęs pareigas, susijusias su mokesčių ir socialinio draudimo įmokų mokėjimu.
15. Įstaiga/organizacija, siekianti būti Projekto partneriu, gali pateikti kitus, įstaigos nuožiūra svarbius dokumentus ar informaciją, susijusią su  Konkursu.
16. Pareiškėjas turi pateikti vieną Paraiškos ir prie jos pridedamų dokumentų egzempliorių.
17. Paraiškos turi būti pateiktos iki Konkurso skelbime nurodytos paskutinės Paraiškų pateikimo dienos ir valandos:
17.1. elektroniniu būdu per Marijampolės savivaldybės dokumentų valdymo sistemą KONTORA;
17.2. vienu laišku elektroniniu paštu paslauga@marijampole.lt, laiško temos laukelyje (Subject) nurodant – „Projekto „Socialinių paslaugų teikimas asmenims, turintiems proto ir (arba) psichikos negalią“. Paraiška turi būti pasirašyta kvalifikuotu elektroniniu parašu;
17.3. siunčiama paštu, adresu: J. Basanavičiaus a. 1, 68307 Marijampolė. Pašto žymoje nurodyta išsiuntimo ar pateikimo siųsti data turi būti ne vėlesnė kaip Konkurso skelbime nurodyta galutinė Konkurso paraiškų pateikimo data;
17.4 pateikiamos Marijampolės savivaldybės administracijai, adresu: Marijampolė, J. Basanavičiaus a. 1, 3 arba 4 langelis, užantspauduotame voke, ant kurio užrašytas Konkurso pavadinimas „Projekto „Socialinių paslaugų teikimas asmenims, turintiems proto ir (arba) psichikos negalią“.
18. Paraiškos, pateiktos kitu nei Apraše nurodytu būdu ar pasibaigus pateikimo terminui, neregistruojamos ir nevertinamos, išskyrus atvejus, kai pareiškėjas dėl informacinės sistemos sutrikimo (laikino funkcinių galimybių neužtikrinimo) negali pateikti Paraiškos ir nedelsdamas (paraiškų teikimo laikotarpiu) praneša apie tai elektroniniu paštu, nurodytu Konkurso kvietime. Informacija, kad Paraiška gauta ir, kad Paraiškai suteiktas numeris arba Paraiška nebus vertinama, pareiškėjams pateikiama elektroniniu paštu per 3 darbo dienas nuo Paraiškos pateikimo dienos.
19. Pareiškėjai iki galutinio Paraiškų pateikimo termino turi teisę pakeisti arba atšaukti savo pateiktą Paraišką. Toks pakeitimas arba pranešimas, kad Paraiška atšaukiama, pripažįstamas galiojančiu, jeigu Komisija jį gauna pateiktą raštu iki Paraiškų pateikimo termino pabaigos.
20. Konkursas laikomas įvykusiu, kai pateikiama bent viena Paraiška.
21. Pareiškėjai, rengdami Paraiškas, turi teisę gauti informaciją ir konsultacijas su Konkursu susijusiais klausimais, kurias pagal kompetenciją teikia Konkurso skelbime nurodyti kontaktiniai asmenys. Informacija pareiškėjams teikiama iki paskutinės Paraiškų pateikimo darbo dienos pabaigos.


IV SKYRIUS
KOMISIJOS SUDARYMAS IR DARBO ORGANIZAVIMAS

22. Konkursui pateiktas Paraiškas vertina ir siūlymus dėl Projekto partnerių sąrašo sudarymo teikia savivaldybės administracijos direktoriaus įsakymu patvirtinta projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos Komisija sudaroma iš ne mažiau kaip 3 narių.
23. Komisijos darbui vadovauja Komisijos pirmininkas, jo nesant – Komisijos pirmininko pavaduotojas. Komisiją techniškai aptarnauja Komisijos sekretorius (toliau – Sekretorius), pasirašęs konfidencialumo pasižadėjimą dėl konkurso informacijos konfidencialumo užtikrinimo, šios informacijos viešo neskelbimo ir neplatinimo (Aprašo 3 priedas). Komisijos sekretorius nėra Komisijos narys.
24. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais bei šiuo Aprašu.
25. Komisijos darbo forma yra posėdžiai. Posėdžiai yra teisėti, kai juose dalyvauja ne mažiau kaip du trečdaliai Komisijos narių. 
26. Pirmasis Komisijos posėdis šaukiamas ne vėliau kaip per 3 darbo dienas nuo paskutinės nustatytos paraiškų pateikimo atrankos konkursui dienos. 
27. Pradėdami darbą, Komisijos nariai privalo pasirašyti Konfidencialumo pasižadėjimą ir nešališkumo deklaraciją (Aprašo 4 priedas).
28. Komisijos nariai už konfidencialumo pasižadėjime ir nešališkumo deklaracijoje nustatytų elgesio normų pažeidimus traukiami tarnybinėmis arba drausminėmis atsakomybėmis teisės aktų nustatyta tvarka.
29. Jeigu yra aplinkybių, galinčių turėti įtakos priimant sprendimą, su tomis aplinkybėmis susijęs (-ę) Komisijos narys (-iai), prieš pradėdamas (-i) nagrinėti paraiškas, turi nusišalinti, prieš tai pranešęs (-ę) Komisijos pirmininkui. Jeigu Komisijos narys (-iai) nenusišalina, o vėliau dėl to kyla interesų konfliktas, jo (jų) vertinimo rezultatai laikomi negaliojančiais.
30. Komisijos sprendimai priimami balsuojant posėdyje dalyvaujančių Komisijos narių balsų dauguma. Kai Komisijos narių balsai pasiskirsto po lygiai, lemiamą balsą turi Komisijos pirmininko, o jam nesant – Komisijos pirmininko pavaduotojo balsas.
31. Komisijos sprendimai įforminami protokolu, kurį pasirašo posėdžio pirmininkas ir sekretorius. Komisijos posėdžius protokoluoja sekretorius. Protokolai parengiami ne vėliau kaip per 3 darbo dienas po posėdžio. Komisijos narys turi teisę pareikšti savo atskirąją nuomonę, kuri pridedama prie protokolo.


V SKYRIUS
PARAIŠKŲ VERTINIMAS IR PARTNERIŲ ATRANKA

32. Paraiškų vertinimas turi būti atliktas per 3 darbo dienas nuo Paraiškų pateikimo termino pabaigos.
33. Paraiškų vertinimas susideda iš paraiškos administracinės atitikties ir kokybės vertinimo.
34. Paraiškos administracinės atitikties vertinimą atlieka sekretorius, patikrindamas, ar: 
34.1. Paraišką pateikė įstaiga/organizacija, kuri patenka į Aprašo 7 punkto nurodytų subjektų, turinčių teisę būti partneriu, grupę;
34.2. Paraiška pateikta iki konkurso skelbime nurodytos paskutinės Paraiškų pateikimo dienos ir valandos;
34.3. Paraiška pateikta pagal nustatytą formą ir atitinka Aprašo 14 punkte nustatytus reikalavimus;
34.4. Paraiška pasirašyta asmens, turinčio teisę veikti įstaigos/organizacijos vadovo ar jo įgalioto asmens, privataus juridinio ar fizinio asmens vardu;
34.5. Paraiška patvirtinta antspaudu, jei tokį antspaudą įstaiga/organizacija įstaiga privalo turėti;
34.6. Paraiška pateikta kartu su Aprašo 14.1- 14.4 papunkčiuose nurodytais dokumentais ar tinkamai patvirtintomis dokumentų kopijomis (Paraiškos priedais).
35. Jeigu vertinant Paraišką nustatoma, kad ji atitinka ne visus Paraiškos administracinės atitikties vertinimo kriterijus, Komisija raštu kreipiasi į Pareiškėją, prašydama pateikti trūkstamą informaciją ir (ar) dokumentus ir (ar) patikslinti Paraišką ir nustato patikslinimų pateikimo terminą. Šis terminas negali būti ilgesnis kaip 3 darbo dienos.
36. Nepateikus prašomos informacijos, Komisija priima sprendimą atmesti Paraišką dėl administracinės atitikties vertinimo kriterijų neatitikimo, neatliekant Paraiškos kokybės vertinimo. Apie tai per 3 darbo dienas nuo sprendimo priėmimo Komisija informuoja Pareiškėją raštu, nurodydama Paraiškos atmetimo priežastis.
37. Paraiškos, kurių administracinė atitiktis įvertinta teigiamai, t. y. Paraiška atitinka visus administracinės atitikties vertinimo kriterijus, perduodamos Komisijai jų kokybei įvertinti.
38. Paraiškų kokybės vertinimas atliekamas užpildant Vertinimo anketą (Aprašo 2 priedas). Kiekvienos Paraiškos kokybę vertina visi Komisijos nariai, išskyrus Sekretorių.
39. Komisija vertindama kokybę taip pat turi teisę priimti sprendimą atmesti Paraišką, jei:
39.1. Paraiškoje arba kartu teikiamuose dokumentuose pateikė klaidinančią arba melagingą informaciją;
39.2. įstaiga/organizacija bandė gauti konfidencialią informaciją arba daryti įtaką Komisijos nariams.
40. Atliekant Paraiškų kokybės vertinimą, Paraiškos vertinamos balais. Didžiausia galima skirti balų suma – 100 balų. Įstaigos/organizacijos, kurių Paraiškos surinko 49 ir mažiau balų, nesiūlomos įtraukti į partnerių sąrašą.
41. Skaičiuojant Paraiškai suteiktą balą yra skaičiuojamas visų Komisijos narių skirtų balų vidurkis.
42. Jeigu Paraiškos surenka vienodą balų skaičių, Komisija pirmenybę teikia tam atrankos dalyviui, kurio veiklos geografinė aprėptis bei teikiamų paslaugų bei tikslinės grupės mastai yra didesni, todėl jis galėtų geriau vykdyti Projektą.
43. Komisijos sprendimu gali būti pasirenkamas daugiau nei vienas Projekto partneris.
44. Projekto partnerių atrankos rezultatai įforminami Komisijos posėdžio protokolu (toliau – Protokolas), kuriame nurodoma, kad Projekto partneriai atrinkti vadovaujantis šiuo Aprašu.
45. Per 3 darbo dienas nuo Komisijos sprendimo dėl Partnerių atrankos, apie jį yra informuojami partneriai, o informacija paskelbiama savivaldybės internetinėje svetainėje https://www.marijampole.lt/.
46. Su atranką laimėjusiais partneriais Savivaldybės administracija sudaro bendradarbiavimo sutartį, kurioje nustato tarpusavio teises ir pareigas įgyvendinant Projektą.
47. Neatrinkti partneriai per 3 darbo dienas informuojami raštu, nurodant tokio sprendimo priėmimo priežastis ir apskundimo tvarką.


VI SKYRIUS
BAIGIAMOSIOS NUOSTATOS

48. Komisijos posėdžio darbo organizavimo procedūrinius klausimus, nenumatytus šiame Apraše, sprendžia Komisijos pirmininkas.
49. Teikiančios Paraiškas įstaigos yra atsakingos už teikiamų dokumentų ir duomenų teisingumą.
50. Komisijos veiklos dokumentai (posėdžių protokolai, susirašinėjimo medžiaga, kiti dokumentai) saugomi savivaldybės administracijoje teisės aktų nustatyta tvarka.
51. Savivaldybės administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

___________________

Projekto „Socialinių paslaugų teikimas
asmenims, turintiems proto ir (arba)
psichikos negalią“ partnerių
socialinėms paslaugoms organizuoti ir
teikti atrankos tvarkos aprašo
1 priedas


(Paraiškos dėl dalyvavimo projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos konkurse forma)


_______________________________________________________
(paraiškos teikėjo pavadinimas)


Marijampolės savivaldybės administracijai


PARAIŠKA
DĖL DALYVAVIMO PROJEKTO „SOCIALINIŲ PASLAUGŲ TEIKIMAS ASMENIMS, TURINTIEMS PROTO IR (ARBA) PSICHIKOS NEGALIĄ“ PARTNERIŲ SOCIALINĖMS PASLAUGOMS ORGANIZUOTI IR TEIKTI ATRANKOS KONKURSE

_________________
data


	I. INFORMACIJA APIE ĮSTAIGĄ/ORGANIZACIJĄ:

	Adresas
	

	Kodas
	

	Telefono numeris
	

	Elektroninis pašto adresas
	

	Banko rekvizitai (sąskaitos numeris, banko pavadinimas, kodas)
	

	Vadovo vardas, pavardė 
	

	Kontaktinio asmens vardas, pavardė
	

	Kontaktinio asmens telefono numeris, elektroninio pašto adresas
	

	II. PROJEKTO TIKSLAS (1-2 sakiniai):

	Tikslas -
	

	III. PROJEKTO UŽDAVINIAI (aiškūs, konkretūs, sunumeruoti):
	

	Uždaviniai:	
	

	IV. INFORMACIJA APIE PASLAUGŲ TEIKIMĄ:
	

	Tikslinės grupės ir paslaugų aprašymas 
	Įvardinama tikslinė grupė, kuriai bus teikiamos paslaugos, pateikiamas paslaugas gausiančių asmenų skaičius, teritorinė paslaugų gavėjų aprėptis, aprašoma kokios paslaugos bus teikiamos, jų teikimo trukmė.

	Žmogiškųjų išteklių aprašymas
	Nurodomas specialistų, teiksiančių socialines paslaugas, kvalifikacija, skaičius, jiems numatomas darbo krūvis, savanorių skaičius.

	Veiklos tęstinumas
	Nurodomas veiklos tęstinumas, ar numatoma tęsti veiklą pasibaigus projekto įgyvendinimo laikotarpiui, paslaugų teikimo vizija

	V. TURIMI IŠTEKLIAI:

	Trumpas organizacijos aprašymas 
	Svarbiausi vykdyti projektai, teikiamos socialinės paslaugos, esamų paslaugų gavėjų skaičius, darbo patirtis su proto ir (ar) psichikos negalią turinčiais asmenimis, pasiekti rezultatai, licencija veiklai

	Kiti ištekliai
	Nurodoma, ar turimas automobilis, jo pritaikymas asmenų su negalia poreikiams ir kita



PRIDEDAMA:
1. Įstaigos, organizacijos steigimo dokumentų kopija, ______ lapai (-ų);
2. Pažymos (dokumento), nurodytos Aprašo 14.2. papunktyje, kopija ______ lapai (-ų);
3. Specialistų, kurie teiks numatytas paslaugas, kvalifikaciją patvirtinančių dokumentų kopijos, _____ lapai (-ų);
4. Vadovo aukštąjį išsilavinimą patvirtinantį dokumentą;
5. Pažyma, kurioje pateikiama Aprašo 14.5 papunktyje nurodyta informacija, _____ lapai.



_______________	________________	_________________________
(pareigos)			(parašas)			(vardas, pavardė)

_________________



Projekto „Socialinių paslaugų teikimas
asmenims, turintiems proto ir (arba)
psichikos negalią“ partnerių
socialinėms paslaugoms organizuoti ir
teikti atrankos tvarkos aprašo
2 priedas

(Projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškų vertinimo anketos forma) 

_______________________________________________________________
(organizacijos pavadinimas)

PROJEKTO „SOCIALINIŲ PASLAUGŲ TEIKIMAS ASMENIMS, TURINTIEMS PROTO IR (ARBA) PSICHIKOS NEGALIĄ“ PARTNERIŲ SOCIALINĖMS PASLAUGOMS ORGANIZUOTI IR TEIKTI ATRANKOS
PARAIŠKŲ VERTINIMO ANKETA

	Eil.
Nr.
	Vertinimo kriterijai
	Maksimalus galimų balų skaičius
	Rekomenduojamos balų ribos
	Skirtų balų skaičius

	1.
	Projekto paraiškoje numatyto tikslo, uždavinių aiškumas:
- projekto tikslas ir uždaviniai yra pagrįsti, aiškūs ir informatyvūs;
- projekto tikslas ir uždaviniai yra iš dalies pagrįsti, aiškūs ir informatyvūs;
- projekto tikslas ir uždaviniai yra nepagrįsti, neaiškūs ir neinformatyvūs.
	10
	
10

5

0
	

	2.
	Esamų paslaugų gavėjų skaičius:
-15 asmenų ir daugiau
-15-10 asmenų
-mažiau kaip 10 asmenų
	15
	
15
10
5
	

	3.
	Informacija apie patirtį teikiant socialines paslaugas proto ir (ar) psichikos negalią turintiems asmenims:
-turi 1 metų ir didesnę patirtį;
-patirtis iki 1 metų
-neturi
	
15
	



15
10
0
	

	4.
	Turimi žmogiškieji ištekliai:
–	turi pakankamai, išsilavinimą pagrindžiantys dokumentai pridėti
–	 nepakankamai
– neturi specialistų

	10
	

10
5
0
	

	5.
	Veiklos pagrindimas:
-turi patirties teikiant 5 punkte nurodytas socialines paslaugas
- yra įgyvendinęs projektus asmenų su negalia socialinės integracijos srityje
-yra dalyvavęs projektuose asmenų su negalia socialinės integracijos srityje
- partnerystės pagrindu
-neturi patirties ir nėra dalyvavęs asmenų su negalia socialinės integracijos projektų įgyvendinime
	20
	



20


10

5

0
	

	6.
	Atitiktis Aprašo 8 punkte nustatytiems prioritetams:
– atitinka bent vieną prioritetą
– neatitinka nė vieno prioriteto
	10
	

10
0
	

	7.
	Veiklos tęstinumas:
-numatytas
-nenumatytas
	10
	
10
0
	

	8.
	Pateikti Aprašo 14 punkte nurodyti dokumentai:
-pateikti visi dokumentai
-pateikti ne visi reikiami dokumentai
-nepateikti dokumentai
	10
	

10
5
0
	

	Bendra balų suma:
	100
	

	

	Projekto privalumai


	


	Projekto trūkumai


	


	Komisijos nario išvada


	



Projekto įvertinimas
Nuo 100 iki 50 balų – projektas remtinas, mažiau nei 49 balai – projektas atmestinas.

Komisijos narys	______________		__________________________
(parašas)			(vardas ir pavardė)
_________________


Projekto „Socialinių paslaugų teikimas
asmenims, turintiems proto ir (arba)
psichikos negalią“ partnerių
socialinėms paslaugoms organizuoti ir
teikti atrankos tvarkos aprašo
3 priedas


(Konfidencialumo pasižadėjimo forma)

MARIJAMPOLĖS SAVIVALDYBĖS ADMINISTRACIJA 

__________________________________________________________
(Savivaldybės administracijos darbuotojo vardas ir pavardė)



KONFIDENCIALUMO PASIŽADĖJIMAS



Aš pareiškiu, kad tvarkydamas (-a) projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškų vertinimo ir atrankos komisijos raštvedybą ir atlikdamas (-a) techninį darbą, susijusį su komisijos posėdžių įforminimu, ir susipažinęs (-usi) su visa iki šio momento prieinama informacija apie projektų paraiškų teikimą, vertinimą ir atranką, pasižadu išlaikyti paslaptyje visą su paraiškų vertinimo ir atrankos komisijos darbu susijusią informaciją bei dokumentus (konfidencialią informaciją), taip pat dokumentus, kurie bus parengti paraiškų vertinimo ir atrankos komisijos posėdžių metu ar jiems pasibaigus. Užtikrinu, kad minėta informacija bus naudojama tik paraiškų vertinimo ir atrankos komisijos posėdžių įforminimo tikslais ir nebus atskleista jokiai trečiajai šaliai. Taip pat pasižadu neplatinti jokių man pateiktų rašytinės informacijos kopijų ir originalų.



_________________		___________________________________
(parašas)	 				(vardas ir pavardė)
____________________


Projekto „Socialinių paslaugų teikimas
asmenims, turintiems proto ir (arba)
psichikos negalią“ partnerių
socialinėms paslaugoms organizuoti ir
teikti atrankos tvarkos aprašo
4 priedas


(Projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos komisijos nario konfidencialumo pasižadėjimo ir nešališkumo deklaracijos forma)

MARIJAMPOLĖS SAVIVALDYBĖS ADMINISTRACIJA

_________________________________________________________
(komisijos nario vardas ir pavardė)

PROJEKTO „SOCIALINIŲ PASLAUGŲ TEIKIMAS ASMENIMS, TURINTIEMS PROTO IR (ARBA) PSICHIKOS NEGALIĄ“ PARTNERIŲ SOCIALINĖMS PASLAUGOMS ORGANIZUOTI IR TEIKTI ATRANKOS KOMISIJOS nario KONFIDENCIALUMO PASIŽADĖJIMAS ir NEŠALIŠKUMO DEKLARACIJA


Aš pareiškiu, kad vertindamas projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškas,
1. Pasižadu:
1.1. saugoti ir tik įstatymų ir kitų teisės aktų nustatytais tikslais ir tvarka naudoti konfidencialią informaciją, kuri man taps žinoma, vertinant projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškas;
1.2. man patikėtus dokumentus, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.
2. Man išaiškinta, kad konfidencialią informaciją sudaro:
2.1. projekto „Socialinių paslaugų teikimas asmenims, turintiems proto ir (arba) psichikos negalią“ partnerių socialinėms paslaugoms organizuoti ir teikti atrankos paraiškose pateikti duomenys ir turinys;
2.2. paraiškų vertinimo išvados;
2.3. paraiškų vertinimo rezultatų duomenys;
2.4. kita informacija, susijusi su paraiškų nagrinėjimu, aiškinimu, vertinimu ir palyginimu, jeigu jos atskleidimas prieštarauja teisės aktams.
3. Patvirtinu, kad atsisakysiu vertinti man pateiktą paraišką, jei paaiškės, kad aš esu paraišką pateikusios įstaigos/organizacijos narys (-ė), privatus juridinis ar fizinis asmuo; esu įtrauktas (-a) į paraiškos, kuri yra vertinimo stadijoje, vykdymo procesą; galiu nesuderinti viešųjų ir privačių interesų ir galiu būti šališkas (-a).
4. Esu perspėtas (-a), kad pažeidęs (-usi) šį pasižadėjimą, atsakysiu teisės aktų nustatyta tvarka ir turėsiu atlyginti Savivaldybės administracijai padarytus nuostolius.



____________________		_________________________________
(parašas)					(vardas ir pavardė)
____________________


